Жоба

ҚАЗАҚСТАН РЕСПУБЛИКАСЫНЫҢ

З А Ң Ы

**Қазақстан Республикасының кейбір заңнамалық актілеріне оларды Қазақстан Республикасы Конституциясының нормаларына сәйкес келтіру мәселелері бойынша өзгерістер мен толықтырулар енгізу туралы**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

# 1. «Құқық қорғау қызметі туралы» 2011 жылғы 6 қаңтардағы Қазақстан Республикасының Заңына:

17-бапта:

1-тармақтың 3) тармақшасы мынадай редакцияда жазылсын:

# «3) Қазақстан Республикасының заңнамасына сәйкес оның лауазымдық міндеттері болып табылатын жағдайларды және ашық және аралық инвестициялық пай қорларының пайларын, облигацияларды, коммерциялық ұйымдардың акцияларын (ұйымдардың дауыс беретін акциялары жалпы санының бес пайызынан аспайтын көлемдегі жай акциялар), цифрлық активтерді Қазақстан Республикасының заңнамасында белгіленген тәртіппен сатып алу және (немесе) өткізу жағдайларын қоспағанда, кәсiпкерлiк қызметпен айналысуға, оның iшiнде оның ұйымдық-құқықтық нысанына қарамастан, коммерциялық ұйымды басқаруға қатысуға;»;

2-тармақ мынадай редакцияда жазылсын:

# «2. «Сыбайлас жемқорлыққа қарсы іс-қимыл туралы» Қазақстан Республикасының Заңында осы баптың 1-тармағында көрсетілген сыбайлас жемқорлыққа қарсы шектеулерден басқа да сыбайлас жемқорлыққа қарсы шектеулер белгіленуі мүмкін.

# Сыбайлас жемқорлыққа қарсы шектеулерді қабылдау тәртібі мен оларды сақтау ерекшеліктері «Сыбайлас жемқорлыққа қарсы іс-қимыл туралы» Қазақстан Республикасының Заңына сәйкес айқындалады.».

# 2. «Қазақстан Республикасының арнаулы мемлекеттік органдары туралы» 2012 жылғы 13 ақпандағы Қазақстан Республикасының Заңына:

19-бапта:

1-тармақтың 3) тармақшасы мынадай редакцияда жазылсын:

«3) Қазақстан Республикасының заңнамасына сәйкес оның лауазымдық міндеттері болып табылатын жағдайларды және ашық және аралық инвестициялық пай қорларының пайларын, облигацияларды, коммерциялық ұйымдардың акцияларын (ұйымдардың дауыс беретін акциялары жалпы санының бес пайызынан аспайтын көлемдегі жай акциялар), цифрлық активтерді Қазақстан Республикасының заңнамасында белгіленген тәртіппен сатып алу және (немесе) өткізу жағдайларын қоспағанда, кәсіпкерлік   
қызметпен айналысуға, коммерциялық ұйымның басшы органының   
немесе байқаушы кеңесінің құрамына кіруге;»;

2-тармақ мынадай редакцияда жазылсын:

«2. «Сыбайлас жемқорлыққа қарсы іс-қимыл туралы» Қазақстан Республикасының Заңында осы баптың 1-тармағында көрсетілген   
сыбайлас жемқорлыққа қарсы шектеулерден басқа да сыбайлас   
жемқорлыққа қарсы шектеулер белгіленуі мүмкін.

Сыбайлас жемқорлыққа қарсы шектеулерді қабылдау тәртібі мен   
оларды сақтау ерекшеліктері «Сыбайлас жемқорлыққа қарсы іс-қимыл   
туралы» Қазақстан Республикасының Заңына сәйкес айқындалады.».

3. «Әскери қызмет және әскери қызметшілердің мәртебесі туралы»   
2012 жылғы 16 ақпандағы Қазақстан Республикасының Заңына:

1) 7-баптың 3-тармағы алып тасталсын;

2) 8-бап мынадай редакцияда жазылсын:

«8-бап. Әскери қызмет өткерумен байланысты әскери қызметшілердің құқықтарын шектеу

1. Әскери қызметші:

1) өкілді органдардың депутаты және жергілікті өзін-өзі басқару органдарының мүшесі болуға, саяси партияларда, кәсіптік одақтарда,   
діни бірлестіктерде тұруға, қандай да бір саяси партияға қолдау   
білдіруге;

2) әскери қызмет міндеттерін орындауға кедергі келтірмейтін педагогтік, ғылыми және өзге де шығармашылық қызмет болмаса, басқа ақылы   
қызметпен айналысуға;

3) Қазақстан Республикасының заңнамасына сәйкес оның лауазымдық міндеттері болып табылатын жағдайларды және ашық және аралық инвестициялық пай қорларының пайларын, облигацияларды, коммерциялық ұйымдардың акцияларын (ұйымдардың дауыс беретін акциялары   
жалпы санының бес пайызынан аспайтын көлемдегі жай акциялар),   
цифрлық активтерді Қазақстан Республикасының заңнамасында   
белгіленген тәртіппен сатып алу және (немесе) өткізу жағдайларын   
қоспағанда, кәсіпкерлік қызметпен айналысуға, оның ішінде коммерциялық ұйымның ұйымдық-құқықтық нысанына қарамастан, оны басқаруға   
қатысуға;

4) заңдарда көзделген жағдайларды қоспағанда, үшінші адамдардың істері бойынша өкіл болуға;

5) әскери мүлік пен оның қызметтік істерін қамтамасыз ететін   
басқа да құралдарды, басқа да мемлекеттік мүлікті және қызметтік   
ақпаратты қызметтік емес мақсаттарда пайдалануға;

6) ереуілдерді, пикеттерді және өзге де наразылық акцияларын ұйымдастыруға және оған қатысуға;

7) өзінің қызметтік жағдайын пайдакүнемдік мақсаттарда, оның   
ішінде лауазымды және өзге де адамдармен сөз байласу жолымен   
пайдалануға;

8) өзінің жақын туыстары (ата-аналары (ата-анасы), балалары, асырап алушылары, асырап алынған балалары, ата-анасы бір және ата-анасы   
бөлек аға-інілері мен апа-сіңлілері (қарындастары), аталары, әжелері, немерелері), жұбайы (зайыбы) және (немесе) жекжаттары (жұбайының (зайыбының) ата-анасы бір және ата-анасы бөлек аға-інілері мен   
апа-сіңлілері (қарындастары), ата-аналары және балалары) атқаратын лауазымға тікелей бағынысты болатын лауазымды атқаруға, сондай-ақ   
жақын туыстары, жұбайы (зайыбы) және (немесе) жекжаттары тікелей бағынысында болуына;

9) психикаға белсенді әсер ететін затты тұтыну және масаң күйде   
болу фактісін анықтау үшін уəкілетті басшының жолдамасы бойынша медициналық ұйымдарда медициналық куəландырудан өтуден бас тартуға немесе жалтаруға құқылы емес.

Куəландырудан өтуден бас тарту немесе жалтару əскери қызметтен шығаруға алып келеді.

2. «Сыбайлас жемқорлыққа қарсы іс-қимыл туралы» Қазақстан Республикасының Заңында осы баптың 1-тармағында көрсетілген   
сыбайлас жемқорлыққа қарсы шектеулерден басқа да сыбайлас   
жемқорлыққа қарсы шектеулер белгіленуі мүмкін.

Сыбайлас жемқорлыққа қарсы шектеулерді қабылдау тәртібі мен   
оларды сақтау ерекшеліктері «Сыбайлас жемқорлыққа қарсы іс-қимыл   
туралы» Қазақстан Республикасының Заңына сәйкес айқындалады.

3. Осы бапта көзделген шектеулерді сақтамағаны үшін жауаптылық осы Заңда, Қазақстан Республикасының басқа да заңдарында   
белгіленеді.».

4. «Сыбайлас жемқорлыққа қарсы іс-қимыл туралы» 2015 жылғы   
18 қарашадағы Қазақстан Республикасының Заңына:

13-бапта:

1-тармақ мынадай редакцияда жазылсын:

«1. Жауапты мемлекеттік лауазымды атқаратын адамдарға,   
мемлекеттік функцияларды орындауға уәкілеттік берілген адамдарға   
(өз қызметін тұрақты емес немесе басқа жұмыстан босатылған негізде   
жүзеге асыратын мәслихат депутаттарын қоспағанда), лауазымды   
адамдарға, өкілеттігін кәсіби тұрақты негізде жүзеге асыратын,   
еңбегіне ақы төлеу Қазақстан Республикасының бюджет қаражатынан   
жүргізілетін аумақтық сайлау комиссияларының мүшелеріне, Қазақстан   
Республикасы Ұлттық Банкінің және оның ведомстволарының,   
Қазақстан Республикасының әуе кеңістігін пайдалану және авиация   
қызметі туралы Қазақстан Республикасының заңнамасына сәйкес   
жұмыс істейтін азаматтық авиация саласындағы уәкілетті ұйымның қызметшілеріне, қаржы нарығы мен қаржы ұйымдарын реттеу, бақылау   
және қадағалау жөніндегі уәкілетті органның қызметшілеріне, сондай-ақ   
ұлттық басқарушы холдингтерде, ұлттық холдингтерде, ұлттық   
компанияларда қызметін жүзеге асыратын, мемлекеттік функцияларды орындауға уәкілеттік берілген адамдарға теңестірілген адамдарға:

1) егер коммерциялық ұйымды басқару немесе басқаруға қатысу   
Қазақстан Республикасының заңнамасына сәйкес олардың лауазымдық міндеттеріне кірмейтін болса, коммерциялық ұйымды басқаруға өз бетінше қатысуға, мүліктік немесе өзге де игіліктер алу мақсатында өздерінің   
қызметтік өкілеттіктерін құқыққа сыйымсыз пайдалану арқылы   
ұйымдардың немесе жеке тұлғалардың материалдық мүдделерін қанағаттандыруға жәрдемдесуге;

2) ашық және аралық инвестициялық пай қорларының пайларын, облигацияларды, коммерциялық ұйымдардың акцияларын (ұйымдардың   
дауыс беретін акциялары жалпы санының бес пайызынан аспайтын   
көлемдегі жай акциялар), цифрлық активтерді Қазақстан Республикасының заңнамасында белгіленген тәртіппен сатып алуды және (немесе) өткізуді қоспағанда, кәсіпкерлік қызметпен айналысуға;

3) педагогтік, ғылыми және өзге де шығармашылық қызметті   
қоспағанда, ақы төленетін басқа да қызметпен айналысуға тыйым   
салынады.»;

мынадай мазмұндағы 1-1-тармақпен толықтырылсын:

«1-1. Осы баптың 1-тармағының талаптары қолданылмайтын мемлекеттік функцияларды орындауға уәкілеттік берілген адамдарға теңестірілген адамдар (Қазақстан Республикасының Президенттігіне, Қазақстан Республикасы Парламентінің немесе мәслихаттарының депутаттығына, аудандардың, облыстық маңызы бар қалалардың, аудандық маңызы бар қалалардың, кенттердің, ауылдардың, ауылдық округтердің әкімдігіне, сондай-ақ   
жергілікті өзін-өзі басқарудың сайланбалы органдарына мүшелікке кандидаттарды қоспағанда):

1) егер тиісті қызмет лауазымдық міндеттерді орындауға кедергі   
келтірсе;

2) егер тиісті қызмет қызметтік мүлікті пайдалануға алып келсе;

3) лауазымдық міндеттермен мүдделер қақтығысы болған кезде, коммерциялық ұйымды басқаруға өз бетінше қатысуға, кәсіпкерлік   
және басқа да ақылы қызметпен айналысуға құқылы емес.»;

2-1 -тармақ мынадай редакцияда жазылсын:

«2-1. Мемлекеттік функцияларды орындауға уәкілеттік берілген адамдарға теңестірілген, ұлттық басқарушы холдингтерде, ұлттық холдингтерде, ұлттық компанияларда қызметін жүзеге асыратын адамдар Қазақстан Республикасының заңдарына сәйкес тиісті ұлттық басқарушы холдингтермен, ұлттық холдингтермен, ұлттық компаниялармен үлестес болып табылатын еншілес, тәуелді және өзге де заңды тұлғалардың басқару органдарында,   
байқау кеңестерінде, атқарушы органдарында ақы төленетін лауазымдарды атқаруға құқылы.»;

5-тармақ мынадай редакцияда жазылсын:

«5. Осы баптың 1-тармағында аталған адамдар лауазымға кіріскен   
күннен бастап күнтізбелік отыз күн ішінде, осы адамдарға заңды түрде   
тиесілі ақшаны, облигацияларды, ашық және аралық инвестициялық пай қорларының пайларын, коммерциялық ұйымдардың акцияларын   
(ұйымдардың дауыс беретін акциялары жалпы санының бес пайызынан аспайтын көлемдегі жай акциялар), цифрлық активтерді, сондай-ақ   
мүліктік жалдауға берілген мүлікті қоспағанда, оларға меншік   
құқығында немесе өзге де заттық құқықта тиесілі, пайдаланылуы кіріс   
алуға алып келетін мүлікті Қазақстан Республикасының заңдарында белгіленген тәртіппен, осы функцияларды орындау уақытына сенімгерлік басқаруға   
беруге және көрсетілген мерзімде жұмыс орны бойынша персоналды   
басқару қызметіне (кадр қызметіне) мүлікті сенімгерлік басқаруға   
арналған шарттың нотариаттық куәландырылған көшірмесін ұсынуға   
міндетті.»;

7-тармақ мынадай редакцияда жазылсын:

«7. Қазақстан Республикасының заңнамасында белгіленген тәртіппен алынған облигацияларды, ашық және аралық инвестициялық пай   
қорларының пайларын, коммерциялық ұйымдардың акцияларын   
(ұйымдардың дауыс беретін акциялары жалпы санының бес пайызынан аспайтын көлемдегі жай акциялар), цифрлық активтерді қоспағанда, пайдаланылуы кіріс алуға алып келетін мүлікті сатып алған жағдайда,   
осы баптың 1-тармағында аталған адамдар сатып алған күннен бастап күнтізбелік отыз күн ішінде оны Қазақстан Республикасының заңдарында белгіленген тәртіппен сенімгерлік басқаруға беруге және көрсетілген   
мерзімде жұмыс орны бойынша персоналды басқару қызметіне (кадр қызметіне) мүлікті сенімгерлік басқаруға арналған шарттың нотариаттық куәландырылған көшірмесін ұсынуға міндетті.»;

мынадай мазмұндағы 7-1-тармақпен толықтырылсын:

«7-1. Осы баптың 1-тармағында көрсетілген адамдардың сенімгерлік басқаруға берілген мүліктен кіріс алуға құқығы бар.».

5. «Қазақстан Республикасының мемлекеттік қызметі туралы» 2015 жылғы

23 қарашадағы Қазақстан Республикасының Заңына:

1. 13-бапта:

2-тармақ мынадай редакцияда жазылсын:

«2. Мемлекеттік қызметші, мемлекеттік лауазымда көзделген міндеттерді уақытша атқарушы адам лауазымға орналасқан күннен бастап күнтізбелік   
отыз күн ішінде өздеріне заңды түрде тиесілі ақшаны,   
облигацияларды, ашық және аралық инвестициялық пай қорларының пайларын, коммерциялық ұйымдардың акцияларын (ұйымдардың дауыс беретін акциялары жалпы санының бес пайызынан аспайтын көлемдегі жай акциялар),   
цифрлық активтерді, сондай-ақ мүліктік жалдауға берілген   
мүлікті қоспағанда, өздеріне меншік құқығында немесе өзге де заттық   
құқықта тиесілі, пайдаланылуы кіріс алуға алып келетін мүлікті мемлекеттік қызметті өткеру уақытына Қазақстан Республикасының заңдарында   
белгіленген тәртіппен сенімгерлік басқаруға беруге және көрсетілген мерзімде жұмыс орны бойынша персоналды басқару қызметіне (кадр қызметіне)   
мүлікті сенімгерлік басқаруға арналған шарттың нотариаттық   
куәландырылған көшірмесін ұсынуға міндетті.»;

3-тармақ алып тасталсын;

4-тармақ мынадай редакцияда жазылсын:

«4. Мемлекеттік қызметшінің, мемлекеттік лауазымда көзделген міндеттерді уақытша атқаратын адамның сенімгерлік басқаруға берілген мүліктен кіріс алуға құқығы бар.

Мемлекеттік қызметші, мемлекеттік лауазымда көзделген міндеттерді уақытша атқаратын адам өздеріне меншік құқығымен тиесілі тұрғынжайды   
мүліктік жалдауға (жалға) беруге және осындай тапсырудан кіріс   
алуға құқылы.»;

1. 59-баптың бірінші бөлігінің 5) тармақшасы мынадай редакцияда жазылсын:

«5) Қазақстан Республикасының заңдарында көзделген жағдайларды қоспағанда, пайдаланылуы кіріс алуға алып келетін мүлікті сенімгерлік   
басқаруға бермеген;»;

1. 61-баптың 1-тармағының 9) тармақшасы мынадай редакцияда   
   жазылсын:

«9) Қазақстан Республикасының заңдарында көзделген жағдайларды қоспағанда, пайдаланылуы кіріс алуға алып келетін мүлікті сенімгерлік   
басқаруға бермеуі;».

2-бап. Осы Заң алғашқы ресми жарияланған күнінен кейін күнтізбелік   
алпыс күн өткен соң қолданысқа енгізіледі.

**Қазақстан Республикасының**

**Президенті**